Sjundeå svenska skola

Sjundeå svenska skola on Siuntion kaksikielisen kunnan ruotsinkielinen koulu Uudellamaalla. Koulussa toimii luokat 1-6, jonka jälkeen oppilaat jatkavat yläkouluun Virkkalan Källhagenin kouluun tai Kirkkonummen Winellska skolaniin. Sjundeå svenska skolan sijaitsee kunnan keskustassa Siuntion asemalla. Koulu perustettiin vuonna 1970 korvaten silloisen Siuntion kunnan kyläkoulut.

Koulua on laajennettu kaksi kertaa; ensimmäinen laajennus vuonna 1986 ja toinen laajennus vuoden 2003 marraskuussa. Sjundeå svenska skolanissa oli lukuvuoden 2021-2022 alussa yhteensä 167 oppilasta. Vuonna 2013 myös kunnan ruotsinkielinen esiopetus muutti koulun tiloihin.

Sjundeå svenska skolanissa toimii Hem och Skola i Sjundeå -niminen vanhempainyhdistys. Koulun rehtorina toimii Katarina Lodenius.

Lähteet 

Siuntion oppilaitokset
Suomen ruotsinkieliset peruskoulut